Yvonne Bryceland

Yvonne Bryceland (18 November 1925 – 13 Januarie 1992) was ’n Suid-Afrikaans gebore aktrise. Sy is as Yvonne Heilbuth in Kaapstad gebore en het as bibliotekaresse by ’n koerant gewerk voordat sy ’n aktrise geword het.The Encyclopaedia of South African Theatre, Film, Media and Performance URL besoek op 28 Februarie 2013

 Loopbaan 
Bryceland het haar teaterdebuut in 1947 in Stage Door gemaak. Van 1969 tot '71 was sy by Kruik, waar sy onder meer in Rosencrantz and Guildenstern are Dead gespeel het. Van die bekendste toneelstukke waarin sy opgetree het, is deur Athol Fugard geskryf: People are Living There, Hello and Goodbye, Boesman and Lena, Orestes en ander.

Sy en haar man, Brian Astbury, het in 1972 die eerste nierassige teater in die land, Die Ruimte, in Kaapstad geopen. Van die talle stukke waarin sy daar opgetree het, was die openingstuk, Fugard se Statements After an Arrest Under the Immorality Act, Fragments, The Glass Menagerie, Othello Slegs Blankes, Ruffian on the Stair, The Bitter Tears of Petra Von Kant.

Bryceland het ook in verskeie stukke in die Markteater in Johannesburg opgetree, soos in People Are Living There saam met Wilson Dunster en Danny Keogh in 1977, in Brecht se Mother Courage saam met Aletta Bezuidenhout in 1977, en in The Road to Mecca saam met Elize Cawood en Louis van Niekerk in 1984.

In 1979 het Bryceland en Astbury Die Ruimte toegemaak en na Londen verhuis, waar sy vir die National Theatre Company gewerk en verskeie pryse gewen het, soos die Laurence Olivier-teaterprys en die Evening Standard-prys. Sy het ook in die rolprentweergawes gespeel van die meeste van Fugard se toneelstukke, soos The Road to Mecca, ook met Fugard en Kathy Bates, wat internasionaal versprei is.

Sy is in 1992 in Londen dood. Die president van Suid-Afrika se Orde van Ikhamanga in Silwer is ná haar dood aan haar toegeken."The Order of Ikhamanga in Silver Awarded to Yvonne Bryceland (1925–1992) for Excellent Achievement in the Field of Dramatic Art — Profile of Yvonne Bryceland" . President van Suid-Afrika. URL besoek op 2 Januarie 2010.

 Filmografie 
 Boesman and Lena (1973)
 Stealing Heaven (1988)
 A World Apart (1987)
 The Road to Mecca (1991)

 Toneelstukke 
 Stage Door (1947)
 Rosencrantz and Guildenstern are Dead
 People are Living There
 Hello and Goodbye
 Boesman and Lena
 Orestes
 Statements After an Arrest Under the Immorality Act (1972)
 Fragments
 The Glass Menagerie
 Othello Slegs Blankes
 Ruffian on the Stair
 The Bitter Tears of Petra Von Kant
 People Are Living There (1977)
 Mother Courage (1977)
 Going to Pot
 Dimetos
 The House of Blue Leaves
 Kennedy's Children
 A Long Day's Journey into Night
 Madly in Love
 Medea
 Miss South Africa
 Occupations
 A Phoenix too Frequent
 The Tiger
 Alpha Beta
 Ashes
 Bar and Ger
 The Bear
 The Woman (1978)
 The Road to Mecca (1984)
 Mother

 Pryse 
 Laurence Olivier-teaterprys (1985, The Road to Mecca)
 Evening Standard-prys vir beste aktrise (1984)
 Orde van Ikhamanga in Silwer (nadoods)

 Verwysings 

 Eksterne skakels 
 Yvonne Bryceland se biodata by Britannica.com
 Biodata
 Huldeblyk aan Bryceland 

Kategorie:Geboortes in 1925
Kategorie:Sterftes in 1992
Kategorie:Suid-Afrikaanse aktrises
Kategorie:Suid-Afrikaanse aktrises van die 20ste eeu